Dolfin hidung botol.
DICERITAKAN OLEH BARACK OBAMA
Kawanan ini tinggal di perairan cetek yang hangat
berdekatan Australia Barat,
habitat salah satu padang rumput laut terbesar di bumi.
Makanan sukar didapati di sini.
Ada sedikit ikan, tapi sukar untuk ditangkap,
terutamanya ikan licin yang diberi nama ikan mentega.
Dolfin menggunakan bunyi untuk memburu,
tapi rumput laut mengganggu gema lokasi dolfin.
Jika dolfin terlalu dekat,
ikan mentega berenang ke bawah dan bersembunyi di dalam rumput laut.
Untuk mengakali ikan kecil itu,
mamalia paling bijak di lautan ini perlu lebih pintar.
Dolfin betina muda ini mengembangkan kemahiran
untuk menjadikan cangkerang kosong sesuatu yang lebih berguna.
Ikan mentega curiga,
dan cangkerang boleh jadi tempat berlindung.
Adakah ia berkesan?
Setiap cangkerang perlu diletakkan di tempat yang betul.
Dekat dengan rumput laut,
tapi di kawasan terbuka.
Dolfin betina tak sabar,
dan cuba mempercepatkan keadaan.
Sikit lagi.
Dapat seekor.
Mengeluarkan ikan mentega mungkin nampak sukar,
tapi bagi dolfin, senang saja.
Dolfin tahu jika cangkerang dibawa ke permukaan air,
ikan kecil akan terlepas.
Seperti mentega.
Dolfin di tempat lain tidak sebijak ini...
dan menggabungkan tingkah laku yang rumit dengan penggunaan alatan.
Usaha mencari makanan dan tidak dimakan
yang mendorong kepintaran di Lautan Hindi tropika.
LAUTAN HINDI
Arus lautan global mengalir ke barat,
membawa air laut tropika hangat yang biasanya mengambil masa dua tahun
dari Asia ke Afrika.
Ia bermula dengan membawa kehidupan ke kawasan Asia Tenggara
yang dipanggil Segi Tiga Terumbu Karang.
Gugusan 25,000 pulau-pulau tropika,
yang mana 15 juta tan air mengalir setiap saat,
sentiasa menyegarkan perairan cetek disinari matahari
dan menyokong hidupan laut paling pelbagai...
yang pernah ditemukan.
Dengan lebih 80,000 spesies tinggal bersama,
tiada terumbu karang yang lebih kompetitif atau berbahaya daripada ini.
Tapi peliknya, makanan sukar didapati.
Dengan berjuta mulut yang kelaparan,
setiap penghuni terumbu menjadi menu.
Menjaga keselamatan telur merupakan cabaran sepanjang masa.
Seekor bakal ibu sangat kreatif
untuk melindungi telur.
Udang lipan merak.
Jurutera terumbu
dengan peta minda tiada tandingan untuk kawasan habitat.
Udang ini sangat berminat mencari serpihan batu karang mati.
Setiap kedudukan diingati dalam memori
sekiranya diperlukan,
dan udang perlu cepat
kerana pengitar semula terumbu sibuk
menukar batu karang mati yang dijumpai
menjadi pasir.
Serpihan ini sangat sesuai.
Tapi kenapa udang cerewet sangat?
Sebab udang tahu bentuk batu karang yang diperlukan
dalam projek pembinaan.
Mungkin udang juga ingat
struktur serpihan yang dijumpai sebelum itu,
memasukkan ia ke dalam tembok penahan supaya setiap satu muat sempurna.
Mungkin berguna.
Bentuk yang salah.
Dengan kemahiran pertukangan,
udang membina bilik sarang
untuk melindungi 10,000 telur sehingga menetas.
Kalau mahu masuk,
perlu melepasi si ibu dulu.
Jangan harap.
Disebabkan kehandalan kejuruteraan,
si ibu bijak ini telah selesaikan masalah paling besar di terumbu.
Cara membesarkan generasi seterusnya dengan selamat
di tengah-tengah semua mulut lapar ini.
Tapi ada cara lain memastikan anak-anak mendapat permulaan hidup yang terbaik.
Ikan bayan bonggol tak sembunyikan telur.
Ada cara lain untuk mengakali pemakan telur terumbu.
Tapi sebelum ikan bayan bertelur,
hak mengawan perlu ditentukan 30 meter di bawah permukaan.
Sebab ada masa dan tempat yang sesuai untuk mengawan.
Tempatnya di tepi cerun,
dengan air pasang dan arus mengalir keluar dari terumbu,
membantu membawa telur ke tempat selamat.
Masa yang sesuai? Ketika air pasang mencapai kemuncak.
Ikan-ikan jantan akan mencari tempat arus paling kuat.
Ikan jantan terbesar dapat tempat terbaik.
Ikan jantan yang mempertahankan tempat akan dipilih oleh ikan betina,
dan telur yang disenyawakan akan dibawa paling jauh dari terumbu dan pemangsa.
Tapi bagaimana ikan jantan boleh menarik ikan betina di atas terumbu
tanpa meninggalkan tempat?
Ikan jantan boleh halau pesaing kecil hanya dengan melibas ekor.
Tapi bukan ikan ini.
Si bonggol jantan yang kuat seberat 45 kilogram.
Pesaing yang menyasarkan tempat mengawan yang sama.
Ikan jantan tak takut.
Hanya ada satu cara.
Buat kali pertama,
kita dapat melihat dari dekat pertarungan kelas berat ini.
Perlanggaran itu sangat kuat
sehingga air di sekeliling bonggol memeluwap.
Pelindung kepala berbentuk cekung untuk memfokuskan daya perlanggaran.
Ia menghasilkan buih wap yang pada kedalaman ini, meledak,
menghantar gelombang kejutan di seluruh terumbu,
mengumumkan bahawa pertarungan telah bermula.
Kepala bukan satu-satunya senjata.
Paruh penghancur batu karang itu mula digunakan.
Teknik yang melibatkan rempuh dan kelar.
Menghiris sisik satu sama lain.
Apabila arus semakin deras,
lebih banyak ikan betina tiba.
Akhirnya, sekumpulan ikan betina datang.
Pusingan akhir.
Apabila arus bertambah deras, tiada apa-apa dapat menghalang.
Itu yang kedua-dua ikan jantan ini mahu.
Sebab hanya dengan musuh yang setanding,
bunyi yang paling kuat di terumbu dapat dihasilkan.
Menunjukkan kekuatan.
Selepas perlawanan ini, dua-dua menang.
Persembahan itu menarik berpuluh-puluh peminat.
Sekarang, ikan-ikan itu sedia untuk bertelur
di tempat yang betul
dan pada masa yang tepat
untuk pasang surut dan arus menghasilkan keajaiban
dan membawa generasi ikan bayan bonggol yang seterusnya ke tempat selamat,
jauh dari terumbu.
Arus lautan global mengalir di antara kepulauan Asia Tenggara.
Sambil itu, ia mengumpul bukti
gaya hidup suka membuang dari dunia atas
sebelum menyapu bersih terumbu karang menuju ke tanah tandus berpasir.
Sehingga dua juta tan sisa plastik memasuki Lautan Hindi setiap tahun.
Antara pencemaran plastik tertinggi yang ditemukan di mana-mana lautan.
Setiap kepingan akan mengambil masa beratus tahun untuk terlerai.
Akhirnya, ia menjadi mikroplastik,
merosakkan kesihatan laut
dan juga mencemarkan rantai makanan kita.
Tapi ada penghuni yang cuba memanfaatkan sampah ini dengan cara terbaik.
Sotong kurita berurat.
Sotong ini mencari tempat untuk serang hendap mangsa,
dan barang yang dibuang oleh manusia menawarkan banyak kemungkinan.
Bak kata orang, sampah seseorang menjadi harta orang lain.
Botol boleh menjadi tempat persembunyian yang bagus.
Ia cuma perlu dialihkan.
Ini dia.
Alamak.
Cuba lagi.
Berjaya.
Ini dia.
Ini sesuai. Lebih banyak ruang. Ya.
Tapi jika sotong boleh lihat ke luar,
mungkin mangsa boleh melihat ke dalam.
Tidak akan berkesan.
Bolehkah alam tawarkan penyelesaian lebih baik?
Dengan dua cangkerang,
dan menggali sedikit,
cukup untuk mengintai...
dan untuk sifon sotong bernafas.
Sotong kurita boleh menyamar sebagai kima.
Sesuai untuk serang hendap.
Sotong kurita cuma makan daging dan buang kulit.
Tapi meninggalkan kulit bersepah bukan idea yang bagus.
Ia menarik pebangkai,
ikan yang akan menakutkan ketam.
Sotong kurita perlu fikir cara untuk halau pebangkai tanpa terdedah.
Jadi, sotong ubah sifon menjadi pistol.
Isi peluru.
Sebelum ini, kita tak tahu sotong kurita
ada senjata seperti ini.
Bijak.
Mungkin satu-satunya makhluk di dalam lautan
yang cukup bijak untuk guna peluncur sebagai senjata.
Kawasan itu selamat, jadi sotong boleh kembali memburu.
Sotong juga cepat belajar daripada kesilapan.
Kali ini, sotong buang sampah...
dan humban lebih jauh agar tempat persembunyian kekal rahsia.
Sekurang-kurangnya, ada makhluk belajar cara untuk menguruskan sampah.
Arus lautan global meninggalkan Segi Tiga Terumbu Karang
dan mengalir ke barat,
ke lautan terbuka.
Tapi ia membawa sedikit kehidupan kerana makanan di sini terlalu sedikit.
Ini gurun laut.
Namun, ia menyembunyikan gergasi.
Pengembara arus hebat,
yang baru terjaga.
Paus sperma.
Keluarga paus sangat rapat,
dengan anak paus berusia seminggu, tapi membesar dengan cepat,
Anak paus lapar dan degil.
Untuk menghasilkan susu berkhasiat,
si ibu mesti makan beratus-ratus kilogram makanan laut setiap hari.
Ertinya, tinggalkan perairan yang tandus dan cerah,
dan menyelam ke jurang amat dalam.
Walaupun si ibu mahu bawa anak,
anak paus tak boleh menyelam selama 45 minit.
Mungkin tiga tahun lagi
baru anak paus boleh menahan nafas cukup lama untuk menyertainya.
Tapi anak paus boleh dengar.
Memburu sotong gergasi lebih 1,600 meter di bawah.
Anak paus tahu ia tak bersendirian.
Kakak dan mak cik anak paus berkumpul, semua ambil peluang untuk bermain.
Mencurahkan kasih sayang kepada anak paus.
Paus sperma memiliki otak yang paling besar di planet ini,
enam kali ganda saiz otak manusia.
Ia mempunyai tiga kali ganda lebih empati.
Hubungan kekeluargaan yang rapat dan kepintaran emosi
membantu paus sperma terus hidup di lautan ini.
Akhirnya, kenyang dengan sotong, ibu paus kembali
membawa susu berkhasiat untuk anak paus.
Ketika berenang ke atas, ibu paus menggodak kolum air,
dan membawa nutrien laut dalam ke permukaan,
memperkayakan gurun laut dan arus lautan
untuk meneruskan perjalanan merentasi tengah Lautan Hindi.
Melepasi daratan kecil,
kepulauan Maldives,
Chagos,
Seychelles.
Setiap satu merupakan oasis di gurun laut.
Magnet hidupan laut.
Bagi sesetengah orang, peluang untuk mengaut keuntungan.
Ikan gerepuh atau digelar GT.
Dengan berat 14 kilogram, ikan gerepuh ini masih muda.
Gerepuh pemburu ini mungkin akan menjadi salah satu pemangsa teratas di atol.
Kemunculan gerepuh sama dengan acara penting
dalam kalendar pulau.
Minggu burung camar yang bersarang di darat belajar terbang.
Anak burung perlu dapatkan kekuatan,
tapi cepat penat dan perlu kerap berehat.
Untuk GT muda yang perlu menjadi besar dan kuat,
ini peluang untuk mengubah dietnya.
Pada mulanya, GT berhati-hati.
GT terlepas peluang.
Tidak setanding ikan dewasa ganas ini.
Dengan berat sehingga 77 kilogram,
GT yang matang boleh mencapai kelajuan 64 kilometer sejam.
GT dewasa ini telah mengasah teknik.
Beberapa ekor GT dewasa kembali untuk jamuan tahunan ini lebih sedekad.
GT muda ini perlu belajar memburu.
Mendekati dari belakang, kemudian memecut.
Ada seekor.
Anak burung kepenatan.
Ini peluang yang terbaik.
Tapi burung sukar ditangkap.
Terutamanya ketika terbang.
Dalam seminggu, anak burung bergerak seperti burung dewasa,
boleh berada di udara lebih lama...
dan jarang mendarat di atas air lagi.
Kini, GT muda perlu menilai kelajuan udara dan ketinggian.
Permukaan air tak dapat dilihat jelas.
Oleh itu, trajektori perlu disempurnakan.
Musim ini, GT lebih berpengalaman mendapat habuan dulu.
Mungkin ambil masa bertahun-tahun sehingga GT muda mahir
dan cukup besar untuk mencapai saiz gerepuh gergasi.
Selepas dua tahun mengalir melalui kelengangan lautan luas,
arus lautan global menghempas pinggir laut Afrika Timur,
bercampur dengan perairan pantai dipenuhi makanan.
Di sini, arus terpisah.
Kebanyakannya menuju ke selatan.
Tapi ketika musim panas,
sebahagiannya mengalir ke utara menuju Teluk Parsi.
Yang mana, di bawah matahari tropika,
kadar penyejatan yang cepat telah mencipta
salah satu laut paling masin di mana-mana lautan.
Habitat penghuni yang jarang dilihat.
Pernah disalah anggap sebagai duyung.
Hari ini, dugong masih dianggap makhluk misteri.
Dulu, lembu laut yang lembut ini biasa dijumpai
di sepanjang pantai Lautan Hindi,
dari Australia ke Afrika.
Di sesetengah kawasan, dugong diburu sehingga hampir pupus.
Keperluan makanan berkhasiat
mendekatkan dugong dengan padang rumput laut.
Tapi baru-baru ini diketahui
bahawa dugong akan melakukan migrasi jarak jauh
untuk ambil bahagian dalam perjumpaan besar.
Tujuan dugong melakukannya masih lagi misteri.
Hari ini, ia suatu penghormatan untuk melihat pemandangan seperti ini.
Pemandangan yang hanya berlaku disebabkan pengaruh arus yang menyegarkan.
Di seluruh dunia, padang rumput laut dan haiwan yang bergantung padanya,
semakin berkurangan kerana diancam oleh suhu laut yang meningkat.
Peningkatan suhu ini menyebabkan lebih banyak air
menyejat daripada arus,
memburukkan lagi sistem cuaca terbesar di planet kita.
Monsun.
Setiap tahun, ia melanda utara Lautan Hindi.
Hari ini, ia lebih berkuasa dan lebih sukar diramal.
Monsun sentiasa membekalkan Lautan Hindi
dengan nutrien dari darat.
Tapi kini, ia membawa sesuatu yang kurang dialu-alukan.
Pencemaran.
Trilion serpihan plastik berakhir di sini setiap tahun.
Pari manta ialah perayau
yang bergerak mengikut arus lautan global
selama lebih 20 juta tahun.
Tapi hari ini, apabila pari makan plankton melalui tapisan,
pari tak dapat mengelak daripada termakan plastik ini.
Untuk setiap sisa plastik yang pari lihat,
terdapat terlalu banyak partikel bersaiz kecil yang tak dapat dilihat.
Seekor pari manta ditusuk alat pancing yang dibuang
tidak tahu cara membuangnya.
Akhirnya, tali plastik itu akan memotong daging pari.
Menelan plastik atau terbelit dengannya
merupakan risiko moden untuk pari purba ini.
Tapi tak semestinya perlu jadi begini.
Kita mungkin telah mencemarkan lautan,
tapi jika kita menguruskan sisa dengan lebih baik,
kita boleh bantu pulihkan lautan.
Di selatan Mozambique,
ada tempat istimewa yang dikunjungi pari manta
untuk merawat luka yang dijangkiti.
Bukan pari manta sahaja.
Banyak spesies pari dapatkan bantuan di sini,
termasuk pari kemejan yang jarang dilihat, pari yang kita masih belum kenali,
tapi kini sangat terancam,
menjadi sasaran manusia untuk siripnya yang bernilai tinggi.
Tapi pari manta yang paling memerlukan rawatan.
Pari betina ini terselamat daripada serangan jerung.
Luka gigitan di sayap pari berisiko untuk jangkitan.
Jadi, pari betina ini melawat pusat rawatan.
Pasukan perubatan mula bekerja.
Membuang tisu-tisu yang dijangkiti,
yang menggalakkan pertumbuhan baru.
Luka pari betina menjadi makanan ikan di sini.
Beratus-ratus pari manta bergerak mengikut arus ke sini
untuk rawatan kecemasan.
Tapi ada risikonya.
Jerung sapi meronda di perairan ini.
Jadi, pari yang bijak ini saling melindungi,
membolehkan semua pari mendapatkan penjagaan yang diperlukan.
Dengan rawatan yang betul,
badan pari memiliki kuasa pemulihan yang hebat.
Ikan pari yang cedera ini mendapat peluang kedua
kerana penjagaan yang diterima di tempat perlindungan istimewa ini.
Kubu untuk banyak pari,
perayau arus lautan global yang lemah lembut.
Sekarang, menuju ke selatan,
arus deras semakin pantas dan mendapat nama baru,
menjadi Arus Agulhas,
membawa haba khatulistiwa menuju ke hujung Afrika,
dan mula bercampur
dengan perairan Lautan Atlantik yang lebih sejuk dan kaya.
Keadaan ideal untuk jerung putih besar.
Jerung ini antara beberapa jenisnya yang berdarah panas,
lalu ia meningkatkan prestasi otot dan menajamkan minda jerung.
Untuk hidup di sini, di perairan yang dikuasai jerung putih,
haiwan lain perlu bijak.
Seekor anak anjing laut, baru berusia lapan minggu,
dilahirkan dalam koloni anjing laut Cape.
Anak anjing laut ini perlu belajar hidup berhampiran dengan jerung putih besar.
Tiba masanya anak anjing laut ini belajar untuk terus hidup
apabila anak-anak anjing laut lain telah mula diajar
pelajaran paling penting.
Peraturan pertama, jauhi kawasan jerung bergigi tajam.
Peraturan kedua, jangan leka.
Anjing laut bijak tidak diserang secara mengejut.
Belajar daripada kesilapan yang lain.
Pelajaran paling penting adalah untuk bekerjasama.
Kebolehan untuk bersatu
menjadikan satu kawanan anjing laut lebih kuat daripada seekor jerung.
Menentang kawanan anjing laut,
jerung putih besar pun akan berundur.
Tapi pertarungan ikhtiar hidup sebenar masih belum tiba.
Gajah laut selatan.
Penyerang dari perairan Antartika, mencari peluang baru.
Mulanya, anjing laut Cape tak tahu cara berdepan haiwan asing ini.
Rupa seperti anjing laut,
tapi lebih besar daripada jerung.
Mengejutkan, sama berbahaya.
Anak anjing laut tahu daratan tempat yang selamat.
Tapi pemangsa ini tidak berhenti di gigi air.
Si kecil ini dikepung.
Tapi dalam kawanan ini, anak anjing tak bersendirian.
Anak anjing cuma perlu bertahan
sehingga bantuan tiba.
Kawanan ini menakutkan jerung putih.
Bersama-sama, kawanan ini menghalau gajah laut juga.
Kelebihan bilangan dan kepintaran kumpulan
membolehkan anjing laut ini terus hidup di Cape.
Usaha itu berbaloi
kerana sekali dalam setahun,
arus Lautan Hindi yang lebih hangat
memerangkap perairan Atlantik yang lebih sejuk ke pantai,
ia membawa bersama kawanan ikan dalam jumlah yang banyak.
Ia dikenali sebagai pecutan sardin.
Beratus juta sardin membentuk kawanan sehingga lapan kilometer panjang.
Sangat hampir dengan habitat anjing laut.
Tapi bukan anjing laut saja.
Ganet penyelam pun muncul.
Serta sehingga 20,000 ekor dolfin.
Bersama beribu-ribu jerung.
Termasuklah,
paus biru.
Sumber makanan yang tiada tandingan, hanya boleh terjadi disebabkan arus,
mengubah tempat yang dulunya gurun laut
menjadi salah satu jamuan terhebat dalam semua lautan kita,
di penghujung perjalanan arus merentasi Lautan Hindi.
Seterusnya, arus lautan global meneruskan perjalanan.
Mengalir dari Lautan Hindi ke Lautan Atlantik,
di mana air yang cepat panas menjadi semakin berkuasa.
Atlantik semakin liar.
Jika menghadapi masalah, kita memerlukan bantuan pasukan.
Terjemahan sari kata oleh Bibi Ellyvine